ła ze na azienda multinasionałe itałiana de'l setor ałimentare, operante inte'l marcà de ła pasta seca, dei toci pronti, dei prodoti da forno, de ła farina e de'l pan. Ła Barilla ła zera stà fondà inte'l 1877 a Parma in strada Vittorio Emanuele 252 da Pietro Barilla sr., desendente da na fameja de pistori; l'atività ła ze nasùa cofà botega par ła produsion de pan e pasta. Ła dita ła ze ga zgrandìo inte'l 1908. Inte'l 1910 i Barilla i ga tołesto in afito un fabregà non łontan da'l negosio, 'pena fora Barriera Vittorio Emanuele, e i ghe gaveva inagurà un novo pastifisio, dotà de un forno a "produsion continua". Inte l'isteso ano, el scultor parmezan Emilio Trombara el ga reałizà el primo marchioo de l'azienda, "el garzon co'l vovo". Dapò ła morte de Pietro Barilla sr. ła diresion de ła dita ła ze pasà intieramente inte łe man dei fiołi Riccardo e Gualtiero. A ze stà a partir da ałora che ła Barilla ła ga aumentà ła produsion e ła distribusion dei prodoti, grasie a l'inovasion tecnołòzega che ła ghe gavaria consentìo de trasformarse rapidamente, inte'l corso dei ani vinti e trenta, inte ła pì inportante azienda de'l setor in Emilia-Romagna. Inte'l 1919 Gualtiero Barilla el ze morìo, łasando el fradeło Riccardo a ła guida de l'azienda insieme a só mujer Virginia. Inte'l 1947 anca Riccardo el ze morìo e ła zestion ła ghe ze pasà ai fiołi Pietro e Gianni, esponenti de ła tersa zenerasion, i cuałi i zera za entrài inte l'azienda de fameja pluzori ani prima, respetivamente cofà responsabiłe comersiałe e responsabiłe de ła produsion. A zera stà propio co l'avento dei do fradełi Barilla che l'azienda parmezana ła ga conosùo na faze de grando zviłupo e inte'l 1952 ła ga sospoezo ła produsion de'l pan par consentrarse unegamente in cueła de ła pasta de sémoła e a l'vovo. In cuełi ani ła Barilla ła ga estendesto el propio canpo de asion so l'intiero Nord Itałia, grasie a ła cuałità dei prodoti vendùi a presi ecuiłibrài e a ła só capasità inovativa, come par ezenpio el dòparo de'l cartonsin par confesionar ła pasta. Inte'l 1955 A zera stà inaugurà el novo stabiłimento in viale Vittorio Veneto e ła Barilla ła ga incrementà ła produsion rivando a razónzer łe 600 tonełade a'l zorno de prodoto. A ze stà cusì che inte i ani de'l boom econòmego ła Barilla ła ze devenjesta azienda leader inte ła produsion e inte'l marcà nasionałe de ła pasta. Inte'l 1960 ła se ga trasformà in società per azioni e inte i ani sucesivi ła ga verto i novi stabiłimenti de Rubbiano a Solignano, ndove ze scominsià ła produsion de cracker e gresini, e de Pedrignano, a łe porte de Parma. Inte'l 1971 i fradełi Barilla, in dezacordo so łe stratezìe, i ghe gaveva cedùo el pacheto de majoransa a ła multinasionałe statunitense W. R. Grace and Company. Soto ła zestion statunitense ła Barilla inte'l 1973 ła gaveva acuizìo el controło de ła Voiello, inte'l 1974 ła ga fondà el marchio Mulino Bianco e inte'l 1975 ła ga estendesto ła propia produsion ai prodoti da forno . Inte'l 1979 Pietro Barilla el ga desizo de reconprar dai statunitensi ła majoransa de'l capitałe de ła sosietà e de investir pezantemente el só rełanso. Par tuti i ani otanta ła Barilla ła ga rezistrà na rapida crésita che ła ghe ga consentìo de afermarse come ła pì inportante azienda inte'l setor de ła pasta in Itałia. A partir dai primi ani novanta ła Barilla ła ga invià na połìtega de espansion a łeveło nasionałe e intarnasionałe.